braggkurve
Store norske leksikon,Realfag,Fysikk,Atom- og kjernefysikk
Braggkurve er en kurve som beskriver energitapet til ioniserende partikler når de bremses i et stoff som funksjon av partikkelens rekkevidde i stoffet. Kurven er oppkalt etter fysikeren William Henry Bragg (1862–1942).
Beskrivelse Partikler med elektrisk ladning og høy energi vil ionisere atomer når de beveger seg gjennom et materiale. Det samme gjelder fotoner, selv om disse ikke har elektrisk ladning. Når ioniseringen finner sted, taper partiklene også en viss mengde energi som gjør at de til slutt bremses ned. Braggkurven viser hvor mye energi partiklene har tapt som funksjon av hvor langt de har trengt inn i materialet. Et karakteristisk trekk i braggkurver er en såkalt braggtopp hvor energitapet til den ioniserende strålingen er maksimal. For partikler med ladning inntreffer denne toppen typisk like før partikkelen har stoppet helt. Les mer i Store norske leksikon ioniserende stråling